als_Latn dik_Latn sag_Latn
-
-
-
Lëvizja FOL ka reaguar ndaj shkresës së anëtarit të Këshillit Prokurorial, Florent Mucaj, lidhur me një deklaratë të Drejtorit të Programeve të kësaj lëvizjeje, Fidan Kalaja.
Kalaja më 22 dhjetor 2014 në Klan Kosova kishte folur lidhur me zhvillimet e fundit brenda Këshillit Prokurorial ndërkaq Muçaj, sipas FOL, ka kërkuar që të përmirësohen shprehjet lidhur me zhvillimit e fundit në këtë institucion.
“Duke parë gjithë këtë situatë absurde brenda Këshillit dhe mos-përzgjedhjes së Kryeprokurorit, ne marrim letër nga anëtarët e këtij Këshilli, ku kërkohet që të përmirësojmë shprehjet tona për të shpjeguar zhvillimet brenda këtij Institucioni”, thuhet në reagimin e FOL.
“Ky anëtar i Këshillit nuk gjen kohë që të na shpjegojë arsyen se pse nuk kemi Kryeprokuror. Pse ai personalisht merr udhëzime përmes SMS-ve nga dikush nga jashtë apo brenda Këshillit për të ofenduar anëtarët tjerë të Këshillit? Pse ky Këshill nuk po e bënë punën si duhet, ani pse ka një përgjegjësi Kushtetuese dhe ligjore që ta bëjë”, thuhet në reagimin e FOL.
Kjo lëvizje thotë se dëshiron t’ia bëjë të qartë Muçajt që kjo qasje e kërkesave për ‘përmirësime’ të shprehjeve dhe gjërave të tjera nuk ndodhë në shtetet demokratike.
“Thirrjeve kërcënuese të z. Muçaj i përgjigjemi në të drejtën e lirisë së shprehjes, të cilën e kemi të garantuar me nenin 40 paragrafin 1 të Kushtetutës së Kosovës dhe të gjitha praktikat e mira ndërkombëtare. FOL gjithmonë ka përfaqësuar zërin e lirë të të folurit hapur dhe vazhdon të qëndrojë mbrapa qëndrimeve të veta”, thotë FOL në reagim
Lëvizja FOL kërkon që Florent Muçaj ta shpjegojë skandalin e SMS-ve që janë shkruar në njërën nga mbledhjet e Këshillit Prokurorial me rastin e të cilin janë nisur edhe hetimet, e jo të tentoj që këtë skandal ta tejkaloj në heshtje.
“Lëvizja FOL kërkon nga Prokuroria e Shtetit që të jap shpjegime sa më parë në lidhje me këto hetime të SMS-ve dhe të tregoj seriozitetin e duhur. Sepse ky skandal dhe shumë skandale të tjera, kanë bërë që besimi i qytetarëve ndaj këtij Institucioni dhe institucioneve tjera të Drejtësisë, është në nivelin më të ulët”.
Sipas FOL, është përgjegjësi e tyre që ta rikthejnë besimin e humbur tek qytetarët dhe kështu “të bëjnë hapat e parë drejt një drejtësie që fatkeqësisht mungon me vite”.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn